# RASEINIŲ RAJONO SAVIVALDYBĖS ADMINISTRACIJOS

# VIETINIO ŪKIO IR TURTO VALDYMO SKYRIUS

**AIŠKINAMASIS RAŠTAS**

**Dėl PROJEKTO „DĖL TEISĖS ĮSIGYTI VAŽIAVIMO VIETINIO (MIESTO IR PRIEMIESTINIO) REGULIARAUS SUSISIEKIMO AUTOBUSAIS BILIETĄ SU NUOLAIDA“**

2021 m. sausio 15 d.

Raseiniai

|  |
| --- |
| **1. Parengto projekto tikslai ir uždaviniai.** |
| Projekto tikslas: suteikti teisę įsigyti važiavimo vietinio (miesto ir priemiestinio) reguliaraus susisiekimo autobusais bilietą su 80 arba 100 proc. nuolaida asmenims, turintiems „POLA“ kortelę, t. y. sergantiems onkologinėmis ligomis.  Raseinių rajono savivaldybės tarybai, atsižvelgus į žemiau pateiktą informaciją, Pagalbos onkologiniams ligoniams asociacijos (toliau – POLA) pateiktą prašymą, paliekama teisė apsipręsti dėl lengvatos dydžio taikymo Raseinių rajono savivaldybėje, t. y.: *suteikti teisę įsigyti važiavimo vietinio (miesto ir priemiestinio) reguliaraus susisiekimo autobusais bilietą su* ***80 proc****. nuolaida asmenims, turintiems „POLA“ kortelę* arba *suteikti teisę įsigyti važiavimo vietinio (miesto ir priemiestinio) reguliaraus susisiekimo autobusais bilietą su* ***100 proc.*** *nuolaida asmenims, turintiems „POLA“ kortelę.*  Raseinių rajono savivaldybės taryba 2019 m. gegužės 28 d. sprendimu TS-164 „Dėl teisės įsigyti važiavimo vietinio (miesto ir priemiestinio) reguliaraus susisiekimo autobusais bilietą su nuolaida“ patvirtino 100 proc. lengvatą asmenims, sergantiems onkologinėmis ligomis ir Raseinių rajono savivaldybės teritorijoje važiuojantiems miesto ir priemiestinio reguliaraus susisiekimo autobusų maršrutais.  Priėmus minėtą sprendimą Raseinių rajono savivaldybė tapo viena iš nedaugelio savivaldybių, taikančių 100 proc. lengvatą onkologinėmis ligomis sergantiems asmenims, turintiems Pagalbos onkologiniams ligoniams asociacijos išduotą „POLA“ kortelę. Pažymėtina, kad su taikyta lengvata susijusios išlaidos vežėjui UAB „Raseinių autobusų parkas“ buvo kompensuojamos iš Raseinių rajono savivaldybės biudžeto lėšų.  Nuo 2021 m. sausio 1 d. įsigaliojus Lietuvos Respublikos transporto lengvatų įstatymo pasikeitimams, šio įstatymo 5 straipsnio 3 punkte numatyta, kad visos Lietuvos Respublikos teritorijoje onkologiniams ligoniams yra taikoma 80 proc. lengvata, apmokama iš rajonų savivaldybių biudžeto lėšų. Atkreiptinas dėmesys, kad iki 2021 m. sausio 1 d. tokio pobūdžio lengvatos taikymas aukštesnių institucijų teisės aktais reglamentuotas nebuvo. Rajonų savivaldybės priimdavo sprendimus dėl lengvatos taikymo ar netaikymo savivaldos lygmenyje.  Į Raseinių rajono savivaldybę 2021 m. sausio 13 d. raštu „Dėl transporto lengvatų onkologiniams pacientams“ kreipėsi POLA ir paprašė, apsvarstyti galimybę palikti galioti Raseinių rajono savivaldybės tarybos 2019 m. gegužės 28 d. sprendimu TS-164 „Dėl teisės įsigyti važiavimo vietinio (miesto ir priemiestinio) reguliaraus susisiekimo autobusais bilietą su nuolaida“ patvirtintą ir iki šiol Raseinių rajono savivaldybėje taikyta 100 proc. lengvatą „POLA“ kortelės turėtojams. POLA rašte nurodė, kad šiuo metu Raseinių rajono savivaldybei yra išduota 116 „POLA“ kortelių, taip pat akcentavo priežastis, kodėl taikyti 100 proc. lengvatą onkologinėmis ligomis sergantiems asmenims yra svarbu:   * didžioji dalis POLA kortelių turėtojų yra senyvo amžiaus ir turintys mažas pajamas (senatvės pensija), o dėl onkologinių susirgimų gydymo, tokių asmenų pajamos dar sumažėja; * dėl silpnesnio tokių asmenų imuniteto, rizikos peršalti, perkaisti ir dėl bendro nuovargio, pacientams nerekomenduojama pėsčiomis įveikti didesnių nei 2 km atstumų, dėl šių priežasčių onkologiniai pacientai yra linkę naudotis viešuoju transportu; * būtinas nuolatinis lankymasis pas medikus (onkologus, šeimos gydytoją), kas sąlygoja dažnesnį naudojimasi viešuoju transportu.   Pažymėtina, kad Lietuvos Respublikos transporto lengvatų įstatymo 5 straipsnio 8 punkte numatyta, kad Savivaldybės savo nustatyta tvarka gali papildomai leisti įsigyti važiavimo vietinio (miesto ir priemiestinio) reguliaraus susisiekimo autobusais bilietą su nuolaida ir kitų kategorijų asmenims, taip pat įsigyti važiavimo bilietą su nuolaida tam tikromis savaitės dienomis ar paros valandomis. Su šiomis lengvatomis susijusias išlaidas savivaldybės kompensuoja iš savo biudžeto lėšų. |
| **2. Kokių pozityvių rezultatų laukiama.** |
| Suteikta lengvata galės naudotis onkologinėmis ligomis sergantys ir POLA kortelę turintys asmenys. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Raseinių rajono savivaldybės biudžeto išlaidos padidėtų jei padaugėtų POLA kortelių turėtojų arba dažnėtų POLA kortelių turėtojų kelionės miesto ir priemiestinio reguliaraus susisiekimo autobusų maršrutais. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinis vertinimas nereikalingas. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Minėta transporto lengvata, vadovaujantis Lietuvos Respublikos transporto lengvatų įstatymo 8 straipsnio 4 punktu būtų kompensuojama UAB „Raseinių autobusų parkas“ iš savivaldybės biudžeto lėšų. Dėl lengvatos taikymo UAB „Raseinių autobusų parkas“ patirtos išlaidos būtų kompensuojamos vadovaujantis Keleivių (įskaitant ir mokinius) vežimo organizavimo, vežėjų išlaidų (negautų pajamų), susijusių su transporto lengvatų taikymu, bei nuostolių, susidariusių keleivių vežimo reguliariaisiais vietinio (miesto ir priemiestinio) susisiekimo maršrutais, kompensavimo tvarkos aprašo, patvirtinto Raseinių rajono savivaldybės tarybos 2014 m. rugsėjo 25 d. sprendimu Nr. TS-311 „Dėl keleivių (įskaitant ir mokinius) vežimo organizavimo, vežėjų išlaidų (negautų pajamų), susijusių su transporto lengvatų taikymu, bei nuostolių, susidariusių keleivių vežimo reguliariaisiais vietinio (miesto ir priemiestinio) susisiekimo maršrutais, kompensavimo tvarkos aprašo patvirtinimo“ nustatyta tvarka.  Lietuvos Respublikos transporto lengvatų įstatymo 8 straipsnio 5 punkte numatyta, kad dėl važiavimo vietinio (priemiestinio) reguliaraus susisiekimo autobusais, vežančiais keleivius per gretimų savivaldybių (įskaitant miestų savivaldybių) teritorijas, kompensacija vežėjams už patirtas išlaidas, apmokama iš šių savivaldybių biudžetų solidariai pagal tarpusavio susitarimą.  Pažymėtina, kad vykdant 2019 m. gegužės 28 d. Raseinių rajono savivaldybės tarybos sprendimą Nr. TS – 164 „Dėl teisės įsigyti važiavimo vietinio (miesto ir priemiestinio) reguliaraus susisiekimo autobusais bilietą su nuolaida“ nuo 2019 m. birželio mėn. iki 2020 m. gruodžio 31 d. (19 mėn. laikotarpis) už POLA kortelės turėtojų važiavimą su 100 proc. lengvata, UAB „Raseinių autobusų parkas“ iš Raseinių rajono savivaldybės biudžeto buvo kompensuota – 451,22 Eur. UAB „Raseinių autobusų parkas“ duomenimis lengvata pasinaudojo – 393 keleiviai:   * nuo 2019 m. birželio 1 d. iki 2019 m. gruodžio 31 d. - 74 keleiviai (kompensuota - 69,79 Eur); * nuo 2020 m. sausio 1 d. iki 2020 m. gruodžio 31 d. – 319 keleiviai (kompensuota 381,43 Eur).   Jei būtų taikoma 80 proc. lengvatos kompensacija, savivaldybės biudžeto išlaidos kompensacijai apmokėti per 19 mėn. sudarytų – 360,98 Eur.  Lietuvos Respublikos |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Teisės akto projektas parengtas vadovaujantis:   * Lietuvos Respublikos vietos savivaldos įstatymo 16 straipsnio 2 dalies 18 punktu, 18 straipsnio 1 dalimi; * Lietuvos Respublikos transporto lengvatų įstatymo 5 straipsnio 3 punktu, 8 straipsnio 4 ir 5 punktais; * Pagalbos onkologiniams ligoniams asociacijos 2021 m. sausio 13 d. rašte „Dėl transporto lengvatų onkologiniams pacientams“ pateiktais duomenimis. |
| **7. Projekto autorius ar autorių grupė.** |
| Vietinio ūkio ir turto valdymo skyriaus vyriausioji specialistė Aleksandra Liutko. |

(Autorius, pareigos) (parašas) (vardas, pavardė)